****

JŪRMALAS DOME

|  |
| --- |
| Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv |

**jaunatnes lietu konsultatīvās komisijas**

**SĒDES PROTOKOLS**

Jūrmalā

# **2023. gada 27. jūlijā Nr. 1.1.-53/2**

Ceturtdiena

Jūrmalā, Mazā Nometņu ielā 1

# **Sēde sasaukta plkst. 14:00**

# **Sēde atklāta plkst. 14:00**

**Sēdi vada:**

Komisijas priekšsēdētāja Solvita Vigule

# **Sēdi protokolē:**

Attīstības pārvaldes Stratēģiskās plānošanas nodaļas Sandra Aleksandra Lode

Jaunatnes iniciatīvu centra jaunatnes darbiniece

**Sēdē piedalās komisijas locekļi:**

Jūrmalas domes deputāte Ieva Taranda

Attīstības pārvaldes Stratēģiskās plānošanas nodaļas vadītāja p.i. Sabīne Rozova

Komunikācijas pārvaldes Mārketinga nodaļas vadītāja Zanda Riteniece

Jūrmalas uzņēmēju konsultatīvās padomes priekšsēdētājs Valdis Garoza

Attīstības pārvaldes Stratēģiskās plānošanas nodaļas Ieva Doņina

Jaunatnes iniciatīvu centra jaunatnes lietu speciāliste

Attīstības pārvaldes Tūrisma un Keneta Krauze
uzņēmējdarbības attīstības nodaļas vecākā eksperte

Jūrmalas Jauniešu domes priekšsēdētāja aizvietotājs Luka Pēteris Blūms

Jūrmalas Jauniešu domes pārstāvis Kristers Zvīdris

**Papildus sēdē piedalās:**

Attīstības pārvalde Stratēģiskās plānošanas nodaļas Edīte Šenvalde
vecākā eksperte stratēģiskās plānošanas jautājumos

**Darba kārtība:**

1. Brīvprātīgā darba nolikuma izstrādes prezentācija;
2. Jauniešu domes ziņojums.

**Solvita Vigule** uzrunā klātesošos un iepazīstina ar darba kārtību. Nevienam nav pretenziju pret darba kārtību.

1. **Brīvprātīgā darba nolikuma izstrādes prezentācija.**

**Solvita Vigule** informē par brīvprātīga darba sistēmas vīziju Jūrmalā, aicina iesaistīties diskusijā un rast priekšlikumus nolikuma izstrādei.

*Komentāri:*

**Zanda Riteniece:** “Būs pieteikuma forma darba devējam?”

**Solvita Vigule:** “Šobrīd nolikumā paredzēts pieteikums brīvā formā caur e-pastu, bet nākotnē varētu izveidot pieteikuma formu Jūrmalas mājaslapā.”

**Sabīne Rozova:** “Kad veidlapa būtu mājaslapā, tad uzreiz veidotos datubāze.”

**Solvita Vigule:** “Es mājaslapā redzētu, ka ir divi pieteikšanās bloki: brīvprātīgajam un darba devējam.”

**Ieva Taranda:** “Es iesaku, uzlabot vizuālizāciju, lai būtu ērtāk saprast no kā ir jāsāk.”

**Zanda Riteniece:** “Mēs varētu piestrādāt pie grafiskās identitātes. Palūgšu man atsūtīt info grafikas ar visiem tekstiem un mēs saliksim pa soļiem.”

**Solvita Vigule** iepazīstina ar ideju brīvprātīgos pulcināt WhatsApp grupā un tās nolūkiem.

*Komentāri:*

**Zanda Riteniece:** “Kā ar tiem, kas nelieto WhatsApp, piemēram, vecākā paaudze. Viņi lasa avīzi, varētu tur izvietot.”

**Ieva Taranda:** “Jā, tā ir laba ideja. Var arī kultūras namā izvietot sludinājumus un citās sludinājumu vietās.”

**Zanda Riteniece: “**Darba devēji ir zināmi?”

**Ieva Taranda:** “Ievāciet informāciju, kam brīvprātīgie ir vajadzīgi.”

**Solvita Vigule:** “Viņi paši parasti piesakās, kad ir nepieciešamība.”

**Sabīne Rozova:** “Jūrmalā ir reģistrētas daudzas biedrības un mēs nevaram identificēt, kuras ir un nav aktīvas, vai darbojas Jūrmalā vai nē. Tāpēc šeit arī vajadzētu marketinga kampaņu, lai viņi uzzinātu par šo iespēju.”

**Zanda Riteniece:** “Darba devējiem varētu uztaisīt arī *zoom,* kur pastāstīt par šo iespēju un kā tas strādā.”

**Valdis Garoza:** “Tādu datubāzi var atrast VIDā, kuras biedrības mums ir”.

**Solvita Vigule:** “Visbiežāk brīvprātīgos lūdz pašvaldības struktūrvienības, piemēram, Jūrmalas muzejs. Varbūt ir jāparedz kādu atsevišķu pieteikšanos pašvaldības iestādēm.”

**Solvita Vigule:** “Kādas ir jūsu domas par politisku partiju kā darba devēju, jo brīvprātīgā darba likums?”

**Ieva Taranda:** “Nē, tur varētu būt lobēšana.”

**Valdis Garoza:** “Nē.”

**Solvita Vigule** informē par brīvprātīga profilu, kas ir cilvēks, kas sasniedz 13 gadu vecumu un reģistrējas brīvprātīgajam darbam, saņēmis darba grāmatiņu un pēc darba veikšanas aizpilda grāmatiņu par paveikto.

*Komentāri:*

**Solvita Vigule**: “Katra pašvaldība savu grāmatiņu izstrādā.”

**Zanda Riteniece:** “Mēs varētu tādu skaistu uztaisīt.”

**Solvita Vigule:** “Saturiskā daļa ir gatava, to varēsiet apskatīt nolikuma pielikumā. Domāju, ka vāka dizainam varētu būt kāds konkurss. Man personīgi patīk aizpildīt ar roku, bet jauniešiem vairāk patīk elektroniski.”

**Ieva Taranda:** “Nē, vajag papīra grāmatiņu, telefoni ir jāliek nost.”

**Zanda Riteniece** uzrunā jauniešus: “Jūs gribētu digitāli?”

**Luka Pēteris Blūms un Kristers Zvīdris:** “Īstenība nē.”

**Solvita Vigule**: “Mēs plānojam piedāvāt abas opcijas. Pašlaik visdrīzāk būs tikai papīrā formātā, kamēr mēs neesam nodrošinājuši elektronisko versiju. Brīvprātīgie aizpilda grāmatiņas, saskaita stundas, darba devējs apstiprina ar parakstu un brīvprātīgais atnes uz Attīstības pārvaldi.”

**Sabīne Rozova:** “Šeit ir arī pluss no elektroniskas versijas, ka tur automātiski var saskaitīt stundas.”

**Ieva Taranda:** “Var arī regulāri nest grāmatiņu un atzīmēt stundas.”

**Solvita Vigule** izstāsta par brīvprātīgā ieguvumiem, apliecinājuma izskatu un ES mūžizglītības kompetenču sadaļu iekļaušanu.

*Komentāri:*

**Ieva Taranda:** “Brīvprātīgais darbs un mācību process ir neatņemama sastāvdaļa, lai iemācītos likt teikumus pareizi.”

**Solvita Vigule**: “Man liekas, ir labi, ka parādās kompetences.”

**Ieva Taranda:** “Protams, tā tu zini ko tu dari.”

**Zanda Riteniece:** “Viņi sanāk saņem tos kodus?”

**Solvita Vigule**: “Uz apliecinājuma kodu nebūtu. Kādreiz bija plānots kompetences atsevišķā pielikumā uzskaitīt. Kodi ir palīgs tikai pašas grāmatiņas aizpildīšanā”

**Solvita Vigule** izstāsta par brīvprātīgo godināšanas pasākumu reizi gadā ar balvām.

*Komentāri:*

**Zanda Riteniece:** “Kas to organizēs?”

**Solvita Vigule:** “Varbūt tas būtu integrējams pie Valsts svētkiem, kad notiek apbalvošana?”

**Ieva Taranda:** “Tad tam ir jābūt lielā līmenī un jums ir tādas iestrādes.”

**Zanda Riteniece**: **“**Bet tur no malas iesūta pieteikumus. Varbūt to integrēt Sabiedriskā labuma balvā?”

**Ieva Taranda:** “Tieši tā.”

**Zanda Riteniece:** “To tieši organizē Labklājībās pārvalde.”

**Solvita Vigule** informē par darba veicēja līmeņu iespējam.

**Zanda Riteniece:** “Jauniešiem nebūs jautājumi – kas man tas dos?”

**Ieva Taranda** jautā jauniešiem: “Vai jums ir vajadzīgi līmeņi?”

**Luka Pēteris Blūms:** “Kāpēc nē, jo patīkamāk saņemt lielāku līmeni.”

**Solvita Vigule:** “Ja ir vairāk nekā 41 stunda, tad saņem apliecinājumu, ja mazāk, tad ir izziņa. Jo praksē vairāk nekā 40 stundas ir reti, līmeņus varētu attīstīt ar gadiem, lai iesaistītos ilgtermiņā.

**Zanda Riteniece:** “Sanāk, ka lielāka daļa pat nesaņem apliecības?”

**Solvita Vigule:** “Es domāju, ka šī sistēma būtu jaunā līmenī un cilvēki vairāk iesaistītos.”

**Solvita Vigule** informē par līgumu slēgšanu par brīvprātīgo darbu.

*Komentāri:*

**Sabīne Rozova:** “Darba devējs slēdz līgumu par to, ka viņš piesakās?

**Solvita Vigule:** “Jā.”

**Ieva Taranda:** “Un kā jūs mani (brīvprātīgo) koordinējat?”

**Solvita Vigule:** “Viņš ir sistēmā, mēs viņam nododam informāciju un brīvprātīgais ir tiesīgs pieteikties iespējai. Balstoties uz jauniešu projektu konkursa pieredzi par līguma slēgšanu, kur līgums slēgts ar izpilddirektoru, līgumu varētu slēgt ar Attīstības pārvaldes vadītāju vai Stratēģiskās plānošanas nodaļas vadītāju, lai mazinātu birokrātisko procesu”

**Zanda Riteniece: “**Vai ir zināma aptuvena interese?”

**Solvita Vigule:** “Es nezinu par citu sabiedrības daļu, bet jaunieši ir aktīvi. Līdz šim koordinējām brīvprātīgo darbu jauniešiem, bet tas nav bijis balstīts ne uz kādiem dokumentiem. Otra problēma, kā mēs izsniedzām pateicības jauniešiem par darbu un mums nebija tiesību izsniegt apliecinājumu pašvaldības vārdā, ko citas pašvaldības jau sen dara.”

1. **Jauniešu domes ziņojums.**

Jauniešu domes ziņojums par putnu problēmām Jūrmalā. Viņu priekšlikumi un risinājumi.

*Komentāri:*

**Zanda Riteniece:** “Jūs varētu vērsties pie vides nodaļas, kura pašlaik ir pārcelta, jānoskaidro kur tā tagad ir.”

**Sabīne Rozova:** “Var uzrakstīt ziņu avīzei, lai izvieto informāciju. Varbūt šeit ir jāsadarbojas arī ar namu apsaimniekotājiem. Tā problēma ir arī visām kafejnīcām.”

**Valdis Garoza:** “Jā, arī Jomas ielā, kur kaijas no šķīvjiem ņem ēdienu.”

**Ieva Taranda** uzrunā jauniešus: “Jūs paši esat painteresējušies par risinājumiem, kā atbaidīt putnus?”

**Luka Pēteris Blūms:** “Tādu nebija.”

**Zanda Riteniece:** “Skaņu atbaidinātājs, piemēram, Ķemeru ūdenstornī to izmanto no baložiem.”

**Ieva Taranda:** “Var pajautāt ornitologam arī.”

**Keneta Kruaze**: “Man uz daudzdzīvokļa jumta ir uzlikti “lieli putni”, kuri biedē kaijas no jumta zonas un viņi nelido bēniņos.”

**Ieva Taranda:** “Jums vajag painteresēties, kā atbaidīt tos. Tas ir kaut kas, kur mēs varam palīdzēt – atļaut to darīt. ”

**Zanda Riteniece:** “Varbūt ir vajadzīga kāda kampaņa par to, ka nedrīkst barot putnus.”

**Valdis Garoza:** “Man namsaimniekā ir paziņa un es viņam pateikšu, ka ir jāver bēniņi, jo tur ir putni.”

**Luka Pēteris Blūms:** “Var ar sietiem aiztaisīt.”

**Valdis Garoza:** “Tieši tā.”

**Kristers Zvīdris:** “Dažās mājās ir sieti, bet tie ir sliktā stāvoklī.”

**Luka Pēteris Blūms:** “Tagad arī ir daudz putnu un tie arī var izplatīt dažādas slimības.”

**Solvita Vigule** noslēdz sēdi.

Sēde noslēgta plkst. 15.00

Sēdi vadīja S. Vigule

Sēdi protokolēja S.A. Lode

2023.gada 27. jūlijā